বিধাননগরের সঙ্গে রাজারহাট-গোপালপুর পুরসভা জুড়ে নয়া কর্পোরেশন গড়ার সিদ্ধান্তের প্রতিবাদে আদালতে যাচ্ছে বিজেপি। বুধবার দলের তরফে হাইকোর্টে মামলা দায়ের করা হবে। ফলে কর্পোরেশন গঠনের প্রক্রিয়াই পিছিয়ে যেতে পারে। কয়েকমাস আগেই বিধাননগর ও রাজারহাট-গোপালপুর  পুরসভা মিলে বিধাননগর কর্পোরেশন গঠনের বিজ্ঞপ্তি জারি করে রাজ্য সরকার। এই দুটিসহ রাজ্যের  সাতটি পুরসভার ভোট সঠিক সময়ে করা নিয়ে সরকারের  সঙ্গে সংঘাত বাধে রাজ্য নির্বাচন কমিশনের। শেষ পর্যন্ত কর্পোরেশন গঠন করেই ওই সাত পুরসভায় ভোট করানোর নির্দেশ দেয় শীর্ষ আদালত।  তেসরা অক্টোবর বিধাননগরসহ তিন পুরনিগমে ভোট করানোর রাজ্য নির্বাচন কমিশনে ইতিমধ্যেই আর্জি জানিয়েছে সরকার।